
CONSILIUL LOCAL AL MUNICIPIULUI


      S I G H I Ş O A R A







     H O T Ă R Â R E A   NR. 36






             din 23 februarie 2012

privind asocierea Municipiului Sighişoara cu Asociaţia Consiliul Local al Întreprinderilor     Mici şi Mijlocii

  Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de asociere a municipiului Sighişoara cu Asociaţia Consiliul Local al Întreprinderilor Mici şi Mijlocii;

Având în vedere adresa nr. 2/16.02.2012, înregistrată la Municipiul Sighişoara sub nr. 3707/16.02.2012, prin care, Asociaţia Consiliul Local al Întreprinderilor Mici şi Mijlocii, cu sediul în Municipiul Sighişoara, str. Muzeului, nr. 7, solicită asocierea cu Municipiul Sighişoara pentru amenajarea unui punct de informare şi consultanţă pentru întreprinderile mici şi mijlocii, precum şi pentru cetăţenii care doresc să înfiinţeze societăţi comerciale, în spaţiul situat în Municipiul Sighişoara, str. Hermann Oberth, nr. 26, în vederea îmbunătăţirii activităţii de promovare şi apărare a intereselor economice, de producţie, comerciale, financiare şi juridice ale întreprinderilor private din Municipiul Sighişoara; 
Având în vedere că spaţiul situat în Municipiul Sighişoara, str. Hermann Oberth, nr. 26, nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 1949 - 1954 din Legea nr. 287/2009 privind Codul civil, republicat;

Având în vedere prevederile Ordonanţei nr. 26/2000 cu privire la asociaţii şi fundaţii, cu modificările şi completările ulterioare;
          Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune asocierea în participaţie a Municipiului Sighişoara cu Asociaţia Consiliul Local al Întreprinderilor Mici şi Mijlocii, pentru amenajarea unui punct de informare şi consultanţă pentru întreprinderile mici şi mijlocii, precum şi pentru cetăţenii care doresc să înfiinţeze societăţi comerciale, în spaţiul cu altă destinaţie decât locuinţă, situat în Municipiul Sighişoara, str. Hermann Oberth, nr. 26, în vederea îmbunătăţirii activităţii de promovare şi apărare a intereselor economice, de producţie, comerciale, financiare şi juridice ale întreprinderilor private din Municipiul Sighişoara, îndeplinindu-se prevederile legale;


Având în vedere avizele favorabile ale tuturor comisiilor pe domenii de specialitate;

 În baza art. 36 (2) lit. „c” şi ,,e’’, (7) lit. ,,a’’ şi (9), art . 45 (3) şi 115 (1) lit. ,,b’’ din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

Art.1. Se aprobă asocierea în participaţie a Municipiului Sighişoara cu Asociaţia Consiliul Local al Întreprinderilor Mici şi Mijlocii, cu sediul în Municipiul Sighişoara, str. Muzeului, nr. 7, pentru amenajarea unui punct de informare şi consultanţă pentru întreprinderile mici şi mijlocii, precum şi pentru cetăţenii care doresc să înfiinţeze societăţi comerciale, în spaţiul cu altă destinaţie decât locuinţă, situat în Municipiul Sighişoara, str. Hermann Oberth, nr. 26, în vederea îmbunătăţirii activităţii de promovare şi apărare a intereselor economice, de producţie, comerciale, financiare şi juridice ale întreprinderilor private din Municipiul Sighişoara.

Durata asocierii va fi de 5 (cinci) ani, cu posibilităţi de prelungire.

Art.2. Asocierea în participaţiune se va realiza astfel:

Municipiul Sighişoara va pune la dispoziţia Consiliului Local al Întreprinderilor Mici şi Mijlociicu, spaţiului cu altă destinaţie decât locuinţă, situat în Municipiul Sighişoara, str. Hermann Oberth, nr. 26, înscris în C.F. nr. 705/I/1, sub nr. top. 955/1/I/1, compus din 3 (trei) încăperi şi o debara, în suprafaţă totală de 71,52 mp..

Consiliul Local al Întreprinderilor Mici şi Mijlocii  va amenaja un punct de informare şi consultanţă pentru întreprinderile mici şi mijlocii, precum şi pentru cetăţenii care doresc să înfiinţeze societăţi comerciale, în spaţiul cu altă destinaţie decât locuinţă, situat în Municipiul Sighişoara, str. Hermann Oberth, nr. 26, în vederea îmbunătăţirii activităţii de promovare şi apărare a intereselor economice, de producţie, comerciale, financiare şi juridice ale întreprinderilor private din Municipiul Sighişoara, contribuind astfel la dezvoltarea economică a municipiului.
Art.3. Celelalte condiţii în care se va realiza asocierea, drepturile şi obligaţiile părţilor vor fi stabilite prin contractul de asociere în participaţie, care va fi supus spre aprobare Consiliului local.

Art.4. Prezenta hotărâre se va comunica Asociaţiei Consiliul Local al Întreprinderilor Mici şi Mijlocii, cu sediul în Municipiul Sighişoara, str. Muzeului, nr. 7.
Art.5. Pe data adoptării prezentei îşi încetează valabilitatea prevederile Hotărârii Consiliului Local nr. 193 din 24 noiembrie 2011, precum şi orice alte prevederi contrare.
Art.6. Primarul municipiului, aparatul de specialitate al acestuia şi Consiliul Local al Întreprinderilor Mici şi Mijlocii se încredinţează cu ducerea la îndeplinire a prezentei.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

11 ex.BC/FM

